Lighthouse X

Lighthouse X (uttales Lighthouse Ten) var et dansk popband fra 2012 til 2016 som besto av Søren Bregendal (født 6. september 1983), Johannes Nymark (født 21. januar 1986) og Martin Skriver (født 30. november 1986). Bandet representerte Danmark i Eurovision Song Contest 2016 og ble oppløst sommeren samme år.

Bakgrunn 
Bandet ble etablert i 2012 med mål om å hjelpe mennesker som har støtt på vanskeligheter i livet. Bandmedlemmene var ambassadører for tre ulike ideelle organisasjoner, som også mottok andeler av gruppens inntekter.

13. oktober 2014 slapp Lighthouse X sin debutsingel, «Kærligheden kalder», som nådde en 37. plass på den danske singellisten. Etter gruppens andre singel, «Hjerteløst», slapp Lighthouse X sin selvtitulerte EP 16. februar 2015. I april samme år slapp de singelen «Nattens gløder».

Lighthouse X ble for alvor landskjente i Danmark, da de vant Dansk Melodi Grand Prix i 2016 med sangen «Soldiers of Love». De representerte Danmark i Eurovision Song Contest i Stockholm samme år, men endte nest sist i sin semifinale. Dette var andre år på rad at Danmark ikke kvalifiserte seg til finalen.

Bandet ble oppløst i august 2016, og medlemmene gikk hvert til sitt. Johannes Nymark var blant annet programleder for Dansk Melodi Grand Prix i 2017 og 2018.

Diskografi

EP-er

Singler

Referanser

Eksterne lenker 
 
 

Danske musikere
Danske musikkgrupper
Vinnere av Dansk Melodi Grand Prix
Deltakere i Eurovision Song Contest 2016